Document ID: 31991D0294

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 16ης Απριλίου 1991 σχετικά με τη χορήγηση απαλλαγής στο διοικητικό συμβούλιο του Ευρωπαϊκού Κέντρου για την Προώθηση της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1989 ( 91/294/ΕΟΚ )
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
Έχοντας υπόψη :
- τη συνθήκη για την ίδρυση της Ευρωπαϊκής Οικονομικής Κοινότητας, και ιδιαίτερα το άρθρο 206Β,
- την κατάσταση των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης, καθώς και την σχετική έκθεση του Ελεγκτικού Συνεδρίου ( έγγρ . C3 0095/91 ),
- την απόφαση του Συμβουλίου της 18ης Μαρτίου 1991 ( έγγρ . C3 0170/91 ),
- την έκθεση της Επιτροπής Ελέγχου του Προϋπολογισμού ( έγγρ . A3 0054/91 ),
1 . Λαμβάνει γνώση των κατωτέρω αριθμητικών στοιχείων όσον αφορά τους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης :
Οικονομικό έτος 1989 ( σε Ecu )
Έσοδα 8 409 000,00
1 . Επιχορήγηση της Επιτροπής των Ευρωπαϊκών Κοινοτήτων 8 339 850,67
2 . Τραπεζικοί τόκοι 51 938,02
3 . Λοιπά έσοδα 10 901,07
Δαπάνες
1 . Τελικές πιστώσεις του προϋπολογισμού 8 409 000,00
2 . Αναλήψεις υποχρεώσεων 8 321 811,89
3 . Μη χρησιμοποιηθείσες πιστώσεις 87 188,11
4 . Πληρωμές 7 150 435,86
5 . Μεταφορές πιστώσεων από το προηγούμενο έτος 1 301 556,87
6 . Πληρωμές από μεταφερθείσες πιστώσεις 1 147 514,77
7. Μεταφερθείσες από το προηγούμενο έτος και ακυρωθείσες πιστώσεις ( 5 6 ) 154 012,10
8 . Πιστώσεις μεταφερθείσες από το 1989 στο 1990 1 171 376,03
9 . Ακυρωθείσες πιστώσεις ( 1 4 8 ) 87 188,11 .
2 . Λαμβάνει υπό σημείωση το γεγονός ότι το Κέντρο παρουσίασε τα χρηματοδοτικά του στοιχεία σε Ecu .
3 . Λαμβάνει υπόψη ότι η Επιτροπή υπέβαλε προτάσεις για την ευθυγράμμιση των δημοσιονομικών διατάξεων του Κέντρου προς τον αναθεωρηθέντα στις 13 Μαρτίου 1990 δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων .
4 . Ευελπιστεί ότι η αναλυτική λογιστική της διαχείρισης που ζήτησε το Ελεγκτικό Συνέδριο μπορεί όντως να υποβοηθήσει στην καθ' οιονδήποτε τρόπο αναβάθμιση της αποτελεσματικότητας του Κέντρου από πλευράς κόστους-ωφελειών .
5 . Ζητεί από το δημοσιονομικό ελεγκτή της Επιτροπής να επισκέπτεται το Κέντρο τουλάχιστον κάθε δύο μήνες για θεωρήσεις εγκρίσεων και πληρωμών, ούτως ώστε να μειωθεί η χρησιμοποίηση παγίων προκαταβολών - εισηγείται την τήρηση ιδιαίτερων λογαριασμών για τις πάγιες προκαταβολές, στο βαθμό που αυτές εξακολουθούν να χρησιμοποιούνται - εισηγείται, επίσης, όπως το Κέντρο αξιοποιήσει τις δυνατότητες για τη λήψη προηγούμενης θεώρησης εκ μέρους του δημοσιονομικού ελεγκτή που παρέχουν οι νέες τεχνολογίες επικοινωνιών ( ηλεκτρονική θεώρηση ), εφόσον και όταν τούτο καταστεί δυνατό .
6 . Εκφράζει την ικανοποίησή του για τις προτάσεις του Κέντρου να οργανώσει τη διοίκησή του κατά τρόπο ώστε να υπάρχει διάκριση των αρμοδιοτήτων του διατάκτη και του υπολόγου .
7 . Υποστηρίζει το αίτημα του Ελεγκτικού Συνεδρίου, ότι οι τραπεζικοί τόκοι που λαμβάνει το Κέντρο από κατατεθείσες προκαταβολές της Επιτροπής θα πρέπει να αντισταθμίζουν τις τραπεζικές επιβαρύνσεις, όχι όμως και το συναλλαγματικό κόστος, το οποίο θα πρέπει να αναφέρεται χωριστά .
8 . Εκφράζει την ικανοποίησή του για το γεγονός ότι το Κέντρο έλαβε τα απαραίτητα μέτρα για να αποκτήσει πρόσβαση στις υπό ευνοϊκότερους όρους υπηρεσίες διερμηνείας που διαθέτει η Επιτροπή .
9 . Καλεί την Επιτροπή να διασφαλίσει ότι οι τριμηνιαίες δόσεις της επιχορήγησης προς το Κέντρο από το γενικό προϋπολογισμό καταβάλλονται εγκαίρως και εισηγείται όπως εξετασθεί από αμφότερα τα μέρη η χρησιμότητα του ανοίγματος αντιθετικών τρεχόντων λογαριασμών μεταξύ της Επιτροπής και του Κέντρου .
10 . Χορηγεί απαλλαγή στο διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης, για την εκτέλεση του προϋπολογισμού του για το οικονομικό έτος 1989, με βάση την έκθεση του Ελεγκτικού Συνεδρίου .
11 . Αναθέτει στον Πρόεδρό του να διαβιβάσει την παρούσα απόφαση στο διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης, στο Συμβούλιο, την Επιτροπή και το Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων ( σειρά L ).
Στρασβούργο, 16 Απριλίου 1991 .

Labels: 2
15